CELEX: 62013TN0322
Language: hu
Date: 2013-06-14 00:00:00
Title: T-322/13. sz. ügy: 2013. június 14-én benyújtott kereset — Tsujimoto kontra OHIM — Kenzo (KENZO)

31.8.2013   
            
            
               HU
            
            
               Az Európai Unió Hivatalos Lapja
            
            
               C 252/31
            
         2013. június 14-én benyújtott kereset — Tsujimoto kontra OHIM — Kenzo (KENZO)
   (T-322/13. sz. ügy)
   2013/C 252/51
   A keresetlevél nyelve: angol
   
      Felek
   
   
      Felperes: Kenzo Tsujimoto (Oszaka, Japán) (képviselő: A. Wenninger-Lenz, lawyer)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Kenzo (Párizs, Franciaország)
   
      Kereseti kérelmek
   
   A felperes azt kéri, hogy a Törvényszék
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának 2013. március 25-én az R 1364/2012-2. sz. ügyben hozott határozatát;
            
         
               —
            
            
               az OHIM-ot kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „KENZO” szóvédjegy a 35., 41. és 43. osztályba tartozó szolgáltatások vonatkozásában — 8701286. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: a „KENZO” közösségi szóvédjegy a 3., 18. és 25. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a vitatott határozatot hatályon kívül helyezte és a közösségi védjegybejelentést egészében elutasította.
   
      Jogalapok: a 207/2009 tanácsi rendelet 76. cikke (2) bekezdésének és 8. cikke (5) bekezdésének a megsértése.